Acer Inc.

Acer ordenagailuak eta produktu informatikoak egiten dituen taiwandar enpresa bat da. Munduko bigarren ordenagailu fabrikatzailerik handiena da, eta Taiwango enpresa minoristarik handiena.

Acerrek eskaintzen dituen produktuen artean ordenagailu pertsonalak, zerbitzariak eta bilketa, pantailak, periferikoak eta enpresa, gobernu, heziketa eta etxeko erabiltzaileentzat interneteko presentziarako konponbideak daude.

1976an Multitech izeneko enpresa sortu zuen Stan Shihk, eta jarraian, izenez aldatu zen enpresa, 1981ean Acer izena jaso zuelarik. Acer taldeak 39.000 langile ditu, banatzaile eta zerbitzu tekniko langileak barne, 100 herrialde ingurutan. 2002an, enpresa honek, Estatu Batuetan 12.900 milioi dolarreko mozkinak lortu zituen. Enpresaren egoitza Hischih hirian dago, Taiwango Taipei konderrian.

Acerren filiala Australian Acer Computer Australia da, mahai gaineko ordenagailuen eta eramangarrien merkatu osoan 3.a izateaz gain, gobernua eta heziketa bezalako arlo dominatzaileetan saltzaile nagusia ere badelarik.

Acerren Estatu Batuetako merkatu kuota jeitsi egin da azken urteetan, Europakoak gora egin duen bitartean. Acer, berriz ere iparramerikar merkatuan sartzen saiatzen ari da, baina oraindik ez da ezagutzen funtzionatuko ote duen. Europan duen arrakastaren merituaren zati handi bat 1 Formulako Ferrari Taldeari egindako babesarena izan daiteke, eta aurretik Prost Grand Prix. Zurrumurruen arabera, Acerrek, laster, American based Champ Carl Word Series babestuko du.

1990eko hamarkada hasitakoan, Acerrek merkatu kuota zabal bat izan zuen Latinoamerikan, Compaqekin lehia gogorrean. Alabaina, Compaqek merkatuaren zati gehiena bereganatzea lortu zuen, Acerrek Kolonbian zuen muntaketa plantaren itxiera, Brasilgo plantaren murrizketa eta soilik Brasil eta Mexikoko merkatuak mantentzea suposatu zuena. Gaur egun, Acer berriz sartzen ari da Latinoamerikako zenbait merkatutan.

Acerrek Gateway Inc. estatubatuar konputagailu fabrikatzailea erosi zuen 2007ko abuztuan 710 milioi dolar ordainduta. Honekin, Acer Lenovo txinatar fabrikatzailearen gainetik jarri zen, munduko hirugarren postura iritsiz.

2007ko irailean Acer/Gatewayk Packard Bell erosteko interesa erakutsi zuen. Interesa 2008ko urtarrilean baieztatu zen, Acerrek, Packard Bell konpainiaren %75a erosita konpainia honen kontrola hartu zuela iragarri zuenean.

2009 amaieran, Acerrek Dell gainditu zuen salmentetan, eta ordutik mundu osoko bigarren ordenagailu fabrikatzailerik handiena bihurtu zen.

2010eko bigarren hiruhilekoan, Acerren salmentak %6,2 jeitsi ziren aurreko hiruhilekoarekin alderatuz. Honek Dell, salmentetan, berriz munduko bigarren postura itzultzera bultzatu zuen.

2011n, Acerren talde direktiboan aldaketa garrantzitsu bat gertatu ondoren, enpresa identifikatuko zuen irudi grafiko berria ezagutarazi zen. Logotipo berri honek aurreko bertsioa ordeztu zuen, 2000ko hamarkada osoan zehar erabili zena. Acerren arabera, logotipo berriak tipografia garbi eta leunago bat du, berde argi batekin, aurrekoak zuen berde ilunaren ordez.

Produktuak 

 TravelMate Series
 TravelMate 2480
 TravelMate 8000 sailak
 timeline boltaia ultra baxua
 Tablet PC sailak
 Aspire sailak
 Acer Aspire 9300 17"
 Ferrari sailak
 Ferrari 4000 sailak: Bere txasisa karbono zuntzez egina duen lehen ordenagailu eramangarria.
 Acer Aspire Gemstone 8920G
 Personal Digital Assistant
 N Sailak
 Acer N30
 Acer N30 BT GPS
 Acer N50
 Acer N50 Premium
 Acer N35
 Netbookak
 Aspire One
 Acer Aspire One D150

Kanpo estekak 

 Acerren webgune ofiziala
 Acer Espainiaren webgune ofiziala

Informatika enpresak
Taiwango enpresak
1976an sortutako enpresak